Broj: 91/2-24

Split, 17. 12. 2024. god.

|  |
| --- |
|  |

**Predmet: Poziv za dostavu ponude u predmetu jednostavne nabave:**

**Usluga izrade glavnog i izvedbenog projekta zamjenskih prostora - Zona I. (Zenta)**

Poštovani,

ovim Vas sukladno članku 12. stavak 3. Pravilnika o jednostavnoj nabavi MKC-a Split, pozivamo da nam dostavite ponudu za uslugu izrade glavnog i izvedbenog projekta za prostor - Zona I. (Zenta) smješten na adresi Uvala Zenta 3 s pripadajućim troškovnicima.

**1. NAZIV JAVNOG NARUČITELJA I OPĆI PODACI O NARUČITELJU**

**Naziv javnog naručitelja:**

**Multimedijalni kulturni centar Split,**

**Ulica slobode 28,**

**21000 Split;**

**OIB: 24112092036**

 telefon: +385 21537449 telefaks: +385 21543502,

e-mail: mkcsplit@mkcsplit.hr

**Odgovorne osobe naručitelja zadužene za kontakt u postupku nabave:**

Sva dodatna pojašnjenja kao i informacije u svezi predmeta nabave mogu se dobiti na telefon: +385/21/537449 ili putem e-pošte: mkcsplit@mkcsplit.hr, svakog radnog dana od 9 do 14 sati, a prema načelima javne nabave, sukladno članku 15. stavak 2. Zakona o javnoj nabavi, kao i članku 1. stavku 1. Pravilnika o jednostavnoj nabavi Naručitelja.

Odgovorna osoba Multimedijalnog kulturnog centra Split u svezi općih informacija o postupku jednostavne nabave je:

Jasmina Samaluk, telefon 095/8177826

dok je odgovorna osoba za Troškovnik i specifikaciju:

Sergije Stipanović, telefon 099/3414455.

**2 . OPIS PREDMETA NABAVE I TEHNIČKE SPECIFIKACIJE:**

**Opis predmeta nabave:**

Predmet nabave je usluga izrade glavnog i izvedbenog projekta s pripadajućim troškovnicima Zonu 1- objekt smješten na adresi Uvala Zenta 3 (tlocrt u prilogu). Nabava je specificirana u Troškovniku. Prostorna namjena odnosi se na klupski program te vezani kulturno-umjetnički program s ugostiteljstvom.

U Troškovniku su točne količine predmeta jednostavne nabave usluga.

**CPV Oznaka iz jedinstvenog rječnika javne nabave: 71248000-8 (Arhitektonske usluge, tehničke usluge i usluge planiranja).**

**Vrsta ugovora:**

Temeljem provedenog postupka jednostavne nabave glavnog i izvedbenog projekta s pripadajućim troškovnicima Zonu 1- objekt smješten na adresi Uvala Zenta 3 sklapa se ugovor o nabavci usluga (ugovor o javnoj nabavi usluga).

**Rok izvođenja:**

U roku od 21 dana od potpisivanja ugovora.

Pod završetkom isporuke smatra se dan kada je Zapisnik o isporuci ovjeren od strane Naručitelja i Izvršitelja.

**Mjesto izvođenja radova:**

Uvala Zenta 3

**3. PROCIJENJENA VRIJEDNOST NABAVE:**

**26.000,00 eura/ (bez PDV-a)**

Izvor – način planiranih sredstava: Godišnji plan za 2024. godinu;

 Redni broj (Oznaka 14/2024 JN)

**4. KRITERIJI ZA ODABIR PONUDE**

Sukladno članku 13. Pravilnika o jednostavnoj nabavi Naručitelj određuje razlog isključenja i uvjet sposobnosti ponuditelja kroz njegovu poslovnu sposobnost.

**Sposobnost za obavljanje profesionalne djelatnosti:**

Naručitelj zahtijeva da gospodarski subjekt (ponuditelj) dokaže upis u sudski, obrtni, strukovni ili drugi odgovarajući registar u državi njegova nastanka.

Sposobnost gospodarskog subjekta (ponuditelja) za obavljanje profesionalne djelatnosti dokazuje se izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastanka, ne stariji od 3 (tri) mjeseca od dana objave ovog poziva na internetskim stranicama Multimedijalnog kulturnog centra.

**Kriterij za odabir ponude:**

Kriterij za odabir najpovoljnije ponude je prihvatljiva ponuda sposobnog ponuditelja s najnižom cijenom ponude,koja u potpunosti zadovoljava sve uvjete iz ovog Poziva za dostavu ponude.

**5. KRITERIJI I ZAHTJEVI KOJE PONUDITELJI TREBAJU ISPUNITI**

**Sadržaj i način izrade ponude:**

Ponuditelj predaje ponudu za cjelokupni predmet nabave u izvorniku, s naznačenim sadržajem ponude i označenim rednim brojem potrebnih priloga, prema niže navedenom redoslijedu ove upute. Ponuda se tiska ili piše neizbrisivom tintom, te mora biti uvezana u cjelinu s označenim rednim brojem stranica (redni broj/ukupni broj stranica).

Ponuditelj sastavlja ponudu kako slijedi:

* Ispunjen, potpisan i ovjeren *Obrazac ponudbenog lista* s cijenom ponude bez PDV-a, PDV-om i ukupnom cijenom ponude s PDV-om ispunjeni i ovjereni troškovnik *(Prilog ovog Poziva za dostavu ponuda);*
* Važeći dokaz o sposobnosti za obavljanje profesionalne djelatnosti u preslici (Izvod iz sudskog registra);
* Dokaz o raspolaganju s minimalno 1 (jednim) ovlaštenim arhitektom. U tu svrhu potrebno je dostaviti potvrdu o članstvu u Hrvatskoj komori arhitekata za jednog (1) ovlaštenog arhitekta ili drugi odgovarajući dokument kojim se dokazuje da strane osobe u Republici Hrvatskoj imaju pravo obavljati poslove ovlaštenog arhitekta, sukladno glavi VIII Zakona o poslovima i djelatnostima prostornog uređenja i gradnje, (NN 78/15, 118/18 i 110/19).
* Važeće dopuštenje za ovlaštenog arhitekta od Ministarstva kulture i medija za obavljanje poslova na zaštiti i očuvanju kulturnih dobara za radove na nepokretnom kulturnom dobru sukladno čl. 2. st. 1. točka 6. i 7. Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18) ili odgovarajući dokaz prema zemlji sjedišta.
* Popis usluga za izradu projekata za objekte javne kulturne namjene, izvršenih u godini u kojoj je započeo postupak nabave i tijekom 5 godina koje prethode toj godini. Zbroj vrijednosti (bez PDV-a) najviše 2 izvršene usluge mora biti minimalno u visini procijenjene vrijednosti nabave. Popis usluga mora sadržavati sljedeće podatke: predmet usluga, vrijednost usluga, datum izvršenja usluge i naziv druge ugovorne strane.

Ponuda mora biti skenirana i svaka stranica numerirana da svi dokumenti čine cjelinu i na način da se onemogući naknadno vađenje ili umetanje listova.

Kod ispunjavanja obrasca Ponudbenog lista ponuditelj je obvezan popuniti sva osjenčana polja.

U slučaju postojanja sumnje u istinitost podataka navedenih u dokumentima koje su ponuditelji dostavili, naručitelj može, radi provjere istinitosti podataka, od ponuditelja zatražiti da u primjerenom roku dostave izvorniku ili ovjerene preslike tih dokumenata i/ili se obratiti izdavatelju dokumenta i/ili nadležnim tijelima.

Predajom ponude smatra se da je ponuditelj upoznat sa svim uvjetima i zahtjevima navedenim u ovom Pozivu, kao i u objavljenim prilozima koji se smatraju sastavnim dijelom ovog Poziva.

**Način određivanja cijene ponude:**

Cijena ponude izražava se za cjelokupni predmet nabave i nepromjenjiva je tijekom trajanja ugovora.

Cijena ponude bez PDV-a, PDV i ukupna cijena ponude s PDV-om u Ponudbenom obrascu pišu se brojkama. Navedena cijena ponude bez PDV-a, PDV i ukupna cijena ponude s PDV-om obuhvaća sve troškove ponuditelja, uključujući troškove rada, materijala, prijevoza i dokumentacije, potrebne za izvršenje ugovora.

Ukupnu cijenu ponude čini cijena ponude s porezom na dodanu vrijednost.

Naručitelj je obvezan provjeriti računsku ispravnost ponude.

**Jezik ponude:**

Ponuditelj predaje ponudu pisanu na hrvatskom jeziku, latiničnim pismom.

**Rok valjanosti ponude:**

U Obrascu ponudbenog lista naveden je rok valjanosti ponude (opcija ponude), koji nemože biti kraći od 60 dana od krajnjeg roka za dostavu ponuda.

**6. ROK ZA DOSTAVU PONUDA**

**Rok za dostavu ponude:**

Ponuda mora biti zaprimljena na adresu elektroničke pošte Naručitelja mkcsplit@mkcsplit.hr **najkasnije 23. 12. 2024. godine do 12,00 sati**.

Ponuda mora biti zaprimljena u propisanom roku.

Ponuda koja nije pristigla u propisanom roku neće se otvarati i vraća se ponuditelju neotvorena.

Ponuditelju će se na njegov zahtjev izdati potvrda o datumu i vremenu primitka ponude na protokolu Naručitelja.

**7. NAČIN DOSTAVLJANJA PONUDA**

Ponuda se dostavlja u elektroničkom obliku

**8. ADRESA NA KOJU SE PONUDE DOSTAVLJAJU**

Adresa elektroničke pošte: mkcsplit@mkcsplit.hr

**9. KONTAKT OSOBA, BROJ TELEFONA I ADRESA ELEKTRONIČKE POŠTE**

Kontakt osobe Naručitelja u vezi ovog postupka Javne nabave navedene su u Poglavlju 1. ovog Poziva.

Adresa elektroničke pošte za komunikaciju ponuditelja s Naručiteljem: mkcsplit@mkcsplit.hr

**10. OSTALE ODREDBE**

**Otvaranje ponuda:** Nije javno.

Postupak otvaranja slijedi istog dana, po isteku roka za dostavu ponuda.

**Rok za donošenje odluke o odabiru:**

Naručitelj će donijeti odluku o odabiru ili poništenju postupka jednostavne nabave najkasnije u roku od 30 dana od dana isteka roka za dostavu ponuda.

**Rokovi, način i uvjeti plaćanja:**

Ponuditelj je obvezan ispostaviti eRačun sukladno Zakonu o elektroničkom izdavanju računa u javnoj nabavi (N.N. 94/18).

Naručitelj će ostvariti plaćanja u roku od 30 dana od datuma zaprimanja valjanog eRačuna.

Naručitelj se obvezuje platiti radove transakcijskim prijenosom na IBAN ponuditelja/ugovaratelja.

**Troškovi ponuditelja:**

Ponuditelj snosi sve troškove koji se odnose na pripremanje i podnošenje ponude***.***

 Stručno povjerenstvo za jednostavnu nabavu

**Prilozi:**

* Obrazac ponudbenog lista
* Troškovnik
* Tlocrt prostora

**OBRAZAC PONUDBENOG LISTA[[1]](#footnote-1)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naziv ponuditelja

MULTIMEDIJALNI KULTURNI CENTAR SPLIT

OIB: 24112092036

Ulica slobode 28

HR-21000 SPLIT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

adresa ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB Ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefon/telefaks Ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN Ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-mail Ponuditelja

\_\_\_\_\_\_\_\_\_\_ da / ne \_\_\_\_\_\_\_\_\_\_\_\_

# Ponuditelj je/nije u sustavu PDV-a (zaokružiti)

# PONUDA br. \_\_\_\_\_\_\_\_\_\_\_\_\_\_\_\_\_\_\_

Nakon detaljnog pregleda Poziva za dostavu ponude, ovim potvrđujemo prihvaćanje svih općih i posebnih uvjeta, te nudimo dobavu usluge izrade projektne dokumentacije za zahvat minimalnog uređenja četrnaest poslovnih prostora s pripadajućim troškovnicima definirane u Troškovniku:

 u eurima

|  |  |
| --- | --- |
| CIJENA PONUDE bez PDV-a  |  |
| PDV |  |
| SVEUKUPNO s PDV-om (Ukupna cijena ponude) |  |

**OSNOVNI UVJETI NABAVE:**

* Uvjeti, rokovi i način plaćanja sukladni su Pozivu za dostavu ponude,

- Valjanost (opcija) ponude je 60 (šezdeset) dana od krajnjeg roka za dostavu ponuda;

* Odgovorna osoba Ponuditelja za realizaciju ugovora: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; tel: \_\_\_\_\_\_\_\_\_\_\_\_\_\_\_\_\_; e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

- Rok izvršenja: sukladan je Pozivu za dostavu ponude.

U \_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_\_\_\_\_ 2024. godine

 ODGOVORNA OSOBA PONUDITELJA:

 (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

 M.P.

1. Napomena: Ponuditelj je obvezan ispuniti sve osjenčana polja u obrascu [↑](#footnote-ref-1)